-----------------------------------------------------------------------
  9. การควบคุมภายใน

  -----------------------------------------------------------------------

ในการประชุมคณะกรรมการ ครั้งที่ 1/2556 เมื่อวันที่ 26 กุมภาพันธ์ 2556
โดยมีคณะกรรมการตรวจสอบซึ่งเป็นกรรมการอิสระทั้ง 3 ท่านเข้าร่วมประชุม
คณะกรรมการฯมีความเห็นว่า บริษัทมีการควบคุมภายในที่เพียงพอ
และมีระบบการบริหารจัดการที่ดีมีประสิทธิภาพ มีการเชื่อมโยงและบูรณาการในส่วนต่างๆ
ที่สำคัญทั้งในส่วนของการกำกับดูแลกิจการ (Governance) การบริหารความเสี่ยง (Risk
Management) และการปฏิบัติตามกฎ ระเบียบ ข้อบังคับต่างๆ ที่เกี่ยวข้อง (Compliance)
เข้าไว้ด้วยกันในภาพรวมตลอดทั่วทั้งองค์กรโดยอาศัยกลไกที่สำคัญต่างๆ ได้แก่กลยุทธ์ (Strategy)
กระบวนการ (Process) บุคลากร (People) เทคโนโลยี (Technology)
รวมไปถึงโครงสร้าง (Structure) ที่เหมาะสม
เพื่อช่วยในการขับเคลื่อนไปสู่เป้าหมายและก่อให้เกิดประสิทธิภาพประสิทธิผลสูงสุด
รวมถึงมีการพัฒนาสู่ความยั่งยืน (Sustainable Development)

ระบบการควบคุมภายในและการบริหารความเสี่ยงจึงเป็นกลไกหนึ่งที่สำคัญต่อการบรรลุวัตถุประสงค์ความสำเร็จและการเพิ่มมูลค่าให้กับผู้มีส่วนได้เสีย
โดยมีการมอบหมายให้พนักงานทุกคนของบริษัทมีบทบาทและหน้าที่ความรับผิดชอบร่วมกัน
อีกทั้งยังกำหนดอำนาจการดำเนินการในระดับบริหารและระดับปฏิบัติการไว้เป็นลายลักษณ์อักษรอย่างชัดเจน
ครอบคลุมถึงการควบคุมทางการเงิน การดำเนินงาน การบริหาร
และการกำกับดูแลการปฏิบัติงานให้เป็นไปตามกฎหมายหรือระเบียบที่เกี่ยวข้องทั้งภายในและภายนอก
รวมทั้งกำหนดให้มีการประเมินตนเอง (Control Self Assessment, CSA)
โดยให้พนักงานสามารถระบุปัจจัยเสี่ยงด้วยตนเองอย่างทันท่วงทีและสามารถพัฒนาปรับปรุงระบบงาน
ให้ลดความเสี่ยงลงในระดับที่ยอมรับได้ ซึ่งระบบ CSA
เป็นการส่งเสริมให้พนักงานมีความรับผิดชอบในการประเมินความเสี่ยงและพัฒนาการควบคุมภายในด้วยตนเองอย่างต่อ
เนื่องเป็นการสร้างความแข็งแกร่งของระบบการควบคุมภายในและการบริหารความเสี่ยงให้มีประสิทธิผลก่อให้เกิดความมั่นใจอย่างสมเหตุสมผลว่า
ผลสำเร็จของงานจะสามารถบรรลุวัตถุประสงค์ของบริษัท ดังนี้

1.  กลยุทธ์และเป้าหมาย
    มีการกำหนดไว้อย่างชัดเจนสามารถนำมาปฏิบัติได้จริงโดยสอดคล้องและสนับสนุนพันธกิจ
    (Mission) ของบริษัท

2.  ผลการปฏิบัติงานบรรลุตามวัตถุประสงค์ที่กำหนดไว้อย่างมีประสิทธิผล
    โดยมีการบริหารทรัพยากรของบริษัทอย่างมีประสิทธิภาพคุ้มค่า

3.  รายงานข้อมูลที่มีสาระสำคัญ ทั้งด้านการเงิน การบริหารและการดำเนินงาน
    มีความถูกต้องเชื่อถือได้สามารถนำไปใช้เพื่อการตัดสินใจได้ทันเวลา

4.  การดำเนินงานและการปฏิบัติงานเป็นไปตามนโยบาย
    กฎระเบียบและข้อกำหนดที่สอดคล้องกับกฎหมายและข้อบังคับอื่นๆ
    ที่เกี่ยวข้องกับการดำเนินธุรกิจของบริษัท

5.  มีระบบการป้องกันควบคุมดูแลทรัพย์สิน บุคลากร
    รวมทั้งข้อมูลในระบบสารสนเทศอย่างปลอดภัยเหมาะสม

6.  มีระบบการกำกับดูแลอย่างใกล้ชิดตลอดเวลาและมีระบบการบริหารจัดการที่มีคุณภาพและมีประสิทธิผล

7.  มีการปรับปรุงคุณภาพของการปฏิบัติงาน ทั้งด้านบุคลากร ทรัพย์สิน อุปกรณ์
    และระบบปฏิบัติการต่างๆ อย่างต่อ เนื่อง

8.  มีการประเมินตนเองในการควบคุมของระบบงานที่สำคัญทั่วทั้งองค์กรอย่างเหมาะสม

บริษัทมีระบบการควบคุมภายในและการบริหารความเสี่ยงที่เหมาะสมมีประสิทธิผล
โดยปฏิบัติตามกรอบโครงสร้างการควบคุมภายในและการบริหารความเสี่ยง
ซึ่งอ้างอิงตามมาตรฐานสากลของ The Committee of Sponsoring Organizations of
the Treadway Commission -Enterprise Risk Management (COSO-ERM)
ซึ่งสัมพันธ์กับการดำเนินธุรกิจและกระบวนการบริหารงานของบริษัททั้ง 7 องค์ประกอบ สรุปได้ดังนี้

1)  องค์กรและสภาพแวดล้อม (Organizational Control and Environment Measure)

  บริษัทได้จัดให้มีการทำ Strategic Implementation Plan (SIP) ประจำปี
  โดยมีการทบทวนเป้าหมายการปฏิบัติงานแล้วว่าการตั้งเป้าหมายได้ดำเนินการอย่างรอบคอบ
  และได้พิจารณาถึงความเป็นไปได้ของเป้าหมายที่กำหนด ได้มีการนำระบบ Performance
  Management (PM Online) มาใช้เพื่อให้พนักงานได้ปฏิบัติงานไปในทิศทางเดียวกับเป้าหมาย
  โดยใช้ Key Performance Indicator (KPI’s)
  เป็นเครื่องพิจารณาผลตอบแทนของพนักงาน บริษัทได้ทำการจัดโครงสร้างธุรกิจ โดยแบ่งออกเป็น
  5 สายธุรกิจ ตามประเภทการดำเนินธุรกิจ เพื่อความชัดเจนและประสิทธิภาพในการดำเนินงาน
  นอกจากนั้นบริษัทได้มีการจัดทำบันทึกข้อตกลงการละเมิดทรัพย์สินทางปัญญาระหว่างบริษัทกับพนักงาน
  ได้ปรับปรุงนโยบายกำกับดูแลกิจการ
  และจัดทำคู่มือจริยธรรมธุรกิจที่กำหนดแนวทางปฏิบัติสำหรับกรรมการ
  และพนักงานยึดถือปฏิบัติอย่างเคร่งครัดด้วยความซื่อสัตย์สุจริต และโปร่งใส

2)  การกำหนดวัตถุประสงค์ (Objective Setting)

  บริษัทมีการกำหนดวัตถุประสงค์หรือเป้าหมายการปฏิบัติงานในแต่ละระดับอย่างชัดเจน
  รวมทั้งกลยุทธ์ด้านการปฏิบัติงาน ด้านการรายงาน รวมทั้งด้านการปฏิบัติตามนโยบาย กฎ
  ระเบียบ ข้อปฏิบัติต่างๆ ซึ่งบันทึกเป็นลายลักษณ์อักษร
  โดยสอดคล้องกับเป้าหมายหลักหรือพันธกิจในภาพรวม ตลอดจนระดับความเสี่ยงที่ยอมรับได้
  นอกจากนี้บริษัทยังได้มีการปรับเปลี่ยนแผนงาน กลยุทธ์และวัตถุประสงค์ให้สอด
  คล้องกับสถานการณ์และปัจจัยเสี่ยงที่เปลี่ยนแปลงไปอย่างสม่ำเสมอ

3)  การบ่งชี้เหตุการณ์ (Event Identification)

  บริษัทได้ระบุตัวบ่งชี้เหตุการณ์หรือปัจจัยเสี่ยงต่างๆ
  ที่อาจส่งผลเสียหายต่อวัตถุประสงค์ในระดับองค์กรและระดับปฏิบัติการของบริษัทไว้อย่างเหมาะสมเป็นระบบ
  รวมทั้งระบุเหตุการณ์ที่อาจจะเกิดขึ้น ที่เอื้ออำนวยต่อวัตถุประสงค์ทางด้านบวกไว้ด้วย
  โดยพิจารณาจากแหล่งความเสี่ยงภายนอกและภายในบริษัทและยังมีการติดตามผลอย่างสม่ำเสมอ
  เพื่อให้มั่นใจว่า บริษัทมีการระบุปัจจัยเสี่ยงที่ครอบคลุมต่อการเปลี่ยนแปลงของแต่ละระดับ
  รวมทั้งมีการรายงานต่อผู้บริหารหรือผู้เกี่ยวข้องให้รับทราบอยู่เสมอ

4)  การบริหารความเสี่ยง (Risk Assessment Measure)

  บริษัทได้จัดตั้งคณะกรรมการบริหารความเสี่ยงขึ้นโดยนำ Enterprise Risk Management
  หรือ ERM เข้ามาใช้เพื่อวิเคราะห์ความเสี่ยงทางธุรกิจ
  พร้อมทั้งหามาตรการในการแก้ไขป้องกันความเสี่ยงดังกล่าว
  ทั้งนี้เพื่อให้สอดคล้องกับมาตรฐานใหม่ในการบริหารความเสี่ยงของ COSO (The Committee
  of Sponsoring Organizations of The Treadway Commission)
  ซึ่งบริษัทมีเครื่องมือและวิธีการประเมินความเสี่ยงอย่างเป็นระบบ
  และได้กำหนดหลักเกณฑ์ของการประเมินความเสี่ยงในแต่ละระดับไว้อย่างเหมาะสม
  ทั้งในระดับองค์กรและระดับปฏิบัติการ ตลอดจนทำการประเมินในเชิงคุณภาพและเชิงปริมาณ
  โดยพิจารณาจากระดับความเสี่ยงที่ยอมรับได้ขององค์กร ซึ่งได้ทำการประเมินทั้ง 2 ด้าน คือ
  ผลกระทบต่อความเสียหายที่จะเกิดเหตุการณ์นั้น (Impact)
  และโอกาสที่จะเกิดเหตุการณ์ความเสี่ยง (Likelihood)
  เพื่อพิจารณาระดับค่าของความเสี่ยงที่อาจเป็นระดับสูง กลาง หรือต่ำ
  พร้อมทั้งหาวิธีในการบริหารจัดการกับความเสี่ยงเหล่านั้น

5)  การควบคุมการปฏิบัติงานของฝ่ายบริหาร ( Management Control Activities)

  บริษัทได้จัดทำ Authorization Manual และ Work Flow Procedure ไว้อย่างชัดเจน
  ซึ่งจะทำการปรับปรุงให้สอดคล้องกับการเปลี่ยนแปลงของธุรกิจอย่างสม่ำเสมอ
  โดยมีคณะกรรมการบริหาร คณะกรรมการ ตรวจสอบ และคณะกรรมการบริษัท เป็นผู้พิจารณา
  และอนุมัติรายการที่เป็นนัยสำคัญตามกฎที่สำนักงานคณะกรรมการกำกับหลักทรัพย์และตลาดหลักทรัพย์กำหนด
  นอกจากนั้นยังมีหน่วยงานบัญชี การเงิน ตลอดจนหน่วยงานกฎหมาย
  รวมผู้ตรวจสอบทั้งภายในและภายนอกคอยกำกับดูแลให้ดำเนินการภายใต้กฎระเบียบต่างๆที่กำหนด

6)  ระบบสารสนเทศและการสื่อสารข้อมูล (Information and Communication Measure)

  บริษัทได้นำวิธีบริหารจัดการข้อมูลและการบริหารศูนย์เทคโนโลยีสารสนเทศที่เป็นมาตรฐานระดับสากลมาใช้อาทิ
  มาตรฐาน COBIT (Control Objectives for Information and related
  Technology) มาพัฒนาระบบเทคโนโลยีสารสนเทศของกลุ่มบริษัทให้มีความเป็นไอทีภิบาล (IT
  Governance) โดยระบบงานคอมพิวเตอร์ได้ใช้มาตรฐาน ITIL (Information
  Technology Infrastructure Library) มาปรับปรุงวิธีการทำงานให้มีประสิทธิภาพมากขึ้น
  มีการจัดทำ Intelligent Data Center
  เป็นศูนย์รวบรวมข้อมูลที่ช่วยผู้บริหารในการติดตามและวิเคราะห์ข้อมูล
  เพื่อใช้ประกอบการพิจารณาตัดสินใจ ซึ่งมีการใช้ระบบ ERP Software (SAP)
  รองรับระบบงานด้านบัญชี, งานสินค้าคงคลัง, งานบริการ
  และระบบควบคุมบัญชีอุปกรณ์ขึ้นมารองรับธุรกิจของบริษัท
  มีระบบจัดการด้านความปลอดภัยปลอดภัยของข้อมูลตามมาตรฐานสากล BS 7799-2:2005
  ซึ่งผ่านการรับรองตามมาตรฐานสากล ISO 27001 และได้รับการรับรองมาตรฐาน CMMI
  (Capability Maturity Model Integration) ด้านการพัฒนาซอฟต์แวร์ให้มีประสิทธิภาพ
  รวมถึงมีการจัดทำ External back up data โดยการจัดทำ Back up Site
  ของระบบสารสนเทศทั้งหมด นอกจากนั้นยังได้จัดทำระบบข้อมูลสารสนเทศด้านทรัพยากรบุคคล
  (HRIS) ด้วย

7)  ระบบการติดตามผล (Monitoring)

  บริษัทมีการจัดประชุมคณะกรรมการอย่างสม่ำเสมอ
  เพื่อติดตามและประเมินผลการดำเนินงานเป็นประจำทุกเดือน
  โดยมีเจ้าหน้าที่ตรวจสอบภายในของบริษัททำการตรวจสอบตามระบบการควบคุมภายในให้เป็นไปตาม
  Annual Audit Plan แล้วรายงานต้นสังกัด คณะกรรมการบริหาร และคณะกรรมการตรวจสอบ

  นอกจากนี้ ผู้สอบบัญชีของบริษัทคือนางสาวกมลทิพย์ เลิศวิทย์วรเทพ
  ผู้สอบบัญชีรับอนุญาตเลขที่ทะเบียน 4377 ซึ่งเป็นผู้ตรวจสอบงบการเงินประจำปี 2555 สิ้นสุดวันที่
  31 ธันวาคม 2555 มิได้แสดงความเห็นว่า
  บริษัทมีข้อบกพร่องที่มีสาระสำคัญเกี่ยวกับระบบการควบคุมภายใน
  ในรายงานการสอบบัญชีดังกล่าวแต่ประการใด

การตรวจสอบภายใน

  หน่วยงานตรวจสอบภายในมีความเป็นอิสระและเที่ยงธรรม
  โดยรายงานตรงต่อคณะกรรมการตรวจสอบ ซึ่งได้กำหนดวิสัยทัศน์ ภารกิจ กลบยุทธ์ ขอบเขต
  วัตถุประสงค์และภาระหน้าที่ความรับผิดชอบ รวมถึงสิทธิในการปฏิบัติงานตรวจสอบไว้อย่างชัดเจน
  และได้มีการจัดทำคู่มือการปฏิบัติงานตรวจสอบที่ปรับปรุงอยู่เสมอ
  เพื่อใช้เป็นเกณฑ์อ้างอิงในการปฏิบัติงานที่เป็นทิศทางเดียวกันเพื่อให้มั่นใจว่า
  การปฏิบัติงานของหน่วยงานตรวจสอบภายในมีคุณภาพการปฏิบัติงานตามมาตรฐานสากลของการปฏิบัติงานวิชาชีพตรวจสอบภายในที่เป็นเลิศเยี่ยงมืออาชีพ
  เพื่อส่งเสริมและปรับปรุงองค์กรให้มีการกำกับดูแลที่ดีและเพิ่มคุณค่าให้แก่ผู้มีส่วนได้เสียและเพื่อพัฒนาองค์กรสู่ความยั่งยืน

  หน่วยงานตรวจสอบภายใน ทำหน้าที่ตรวจประเมินประสิทธิผลของระบบการควบคุมภายใน
  ระบบการบริหารความเสี่ยง การกำกับดูแลกิจการของบริษัทตามแผนงานการตรวจสอบประจำปี
  ซึ่งได้พิจารณาจากวัตถุประสงค์ กลยุทธ์ พันธกิจในระดับภาพ รวม ปัจจัยเสี่ยงที่เกี่ยวข้อง (Risk
  Based Audit Approach) รวมไปถึงจุดควบคุมที่สำคัญ (Key Control Point)
  และความคิดเห็นเพิ่ม เติมของฝ่ายจัดการ
  โดยแผนงานการตรวจสอบได้ผ่านการอนุมัติเห็นชอบจากคณะกรรมการตรวจสอบ
  รวมทั้งการให้คำปรึกษาแนะนำในด้านต่างๆ เช่น การจัดทำมาตรการควบคุมภายใน
  การบริหารความเสี่ยง เป็นต้น เพื่อให้เกิดความเชื่อมั่นว่า การปฏิบัติงานต่างๆ
  จะบรรลุผลตามกลยุทธ์และวัตถุประสงค์ที่กำหนดไว้ และยังทำการติดตามประเมินผล
  อย่างสม่ำเสมอ เพื่อให้เกิดความมั่นใจในระบบที่วางไว้ว่าได้ดำเนินการเป็นไปอย่างต่อเนื่อง
  และได้รับการแก้ไขปรับปรุงอย่างสม่ำเสมอ

  ในการตรวจประเมินความมีประสิทธิผลของระบบการบริหารความเสี่ยง
  หน่วยงานตรวจสอบภายในได้ดำเนินการสอบทานตัวบ่งชี้เหตุการณ์หรือปัจจัยเสี่ยงที่ส่งผลกระทบต่อวัตถุประสงค์
  และแนวทางการบริหารความเสี่ยงของผู้ปฏิบัติงานเพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสม
  และมีการบริหารความเสี่ยงที่เป็นระบบ
  สามารถจัดการความเสี่ยงให้อยู่ในระดับที่ยอมรับได้และมีการรายงานอย่างครบถ้วนทันเวลาพร้อมทั้งยังมีการติดตามสอบทานความเสี่ยงอย่างต่อเนื่องสม่ำเสมอ

  ในการตรวจประเมินความเสี่ยงด้านการทุจริตจากภายนอกและภายในองค์กร
  หน่วยงานตรวจสอบภายในได้ตรวจประเมินความเสี่ยงด้านการทุจริต
  เพื่อช่วยบ่งชี้สิ่งบอกเหตุและประเมินความเป็นไปได้ในเรื่องการทุจริตจากภายนอกและภายในองค์กร
  และพิจารณามาตรการป้องกันและการควบคุมให้มีประสิทธิภาพสูงสุด
  เพื่อให้มั่นใจได้ว่าบริษัทจะสามารถป้องกันและควบคุมเพื่อให้สามารถบรรลุวัตถุประสงค์ที่กำหนดไว้ได้

  นอกจากนี้หัวหน้าหน่วยงานตรวจสอบภายใน
  ได้ปฏิบัติหน้าที่เป็นเลขานุการของคณะกรรมการตรวจสอบ
  เพื่อสนับสนุนภาระหน้าที่และความรับผิดชอบทุกหน้าที่ของคณะกรรมการตรวจสอบที่ได้รับมอบหมายมาจากคณะกรรมการบริษัทให้มีประสิทธิผล
  โดยจัดให้มีการประชุมคณะกรรมการตรวจสอบทุกไตรมาส
  และยังมีบทบาทในการให้คำปรึกษาแนะนำในด้านต่างๆ
  เพื่อให้ข้อเสนอแนะหรือคำแนะนำที่เป็นประโยชน์ต่อองค์กร
  และยังมุ่งเน้นการพัฒนางานตรวจสอบภายในให้มี คุณภาพ
  และสนับสนุนให้พนักงานตรวจสอบภายในมีการพัฒนาตนเองอย่างต่อเนื่องสม่ำเสมอ